கேள்வி: எம். ஜி. சுரேஷ் குறித்து விரிவாக சொல்லுங்கள்.
பதில்: எம். ஜி. சுரேஷ் (இறப்பு: அக்டோபர் 2, 2017) தமிழ் இலக்கிய வரலாற்றில் பின் நவீனத்துவப் படைப்பாளிகளில் குறிப்பிடத்தக்கவர். 1970 களில் தமது எழுத்துப் பணியைத் தொடங்கிய இவர் தீபம் (இதழ்), கணையாழி (இதழ்) உள்ளிட்ட இதழ்களில் புதுக்கவிதை எழுதினார். இளவேனிலின் தூண்டுதலால் எழுதிய, இவர் சிறுகதையானது, கார்க்கி பத்திரிகையில் முதன்முதலில் வெளிவந்தது. இவரின் அட்லாண்டிஸ் மனிதன், அலெக்சாண்டர் ஆகிய இரு புதினங்கள் தாம்பரம் கிறிஸ்தவக் கல்லூரியில் எம்.ஏ பட்டப் படிப்புக்குப் பாடமாக வைக்கப்பட்டிருந்தது. இவரின் படைப்புகளை ஆய்வு செய்து பலர் முனைவர், இளமுனைவர் பட்டங்களைப் பெற்றுள்ளனர். இவர் மொத்தம் ஆறு புதினங்கள், மூன்று சிறுகதைத் தொகுதிகள், மூன்று குறுநாவல்கள் எழுதியுள்ளார். இவருடைய கட்டுரைகள், பத்தி எழுத்துக்கள், நேர்காணல்கள் போன்றவையும் நூல்களாகத் தொகுக்கப்பட்டுள்ளன. பன்முகம் (2001 – 2005) என்னும் காலாண்டு இதழையும் அவர் நடத்திவந்தார்.
கேள்வி: எம். ஜி. சுரேஷ் - புதினங்கள் பற்றி தகவல் சொல்.
பதில்: * இரண்டாவது உலகைத் தேடி * கான்க்ரீட் வளம் * தாஜ்மகாலுக்குள் சில எலும்புக்கூடுகள் * கனவுலகவாசியின் நனவுலகக் குறிப்புகள் முதலான சிறுகதைத் தொகுப்பும், * அட்லாண்டிஸ் மனிதன் * மற்றும் சிலருடன் * அலெக்சாண்டரும் ஒரு கோப்பைத் தேநீரும் * யுரேகா என்றொரு நகரம் * சிலந்தி * 37
கேள்வி: எம். ஜி. சுரேஷ் - பாராட்டுகளும் விருதுகளும் பற்றி தகவல் சொல்.
பதில்: திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கிச் சிறப்பித்தது. 37 என்ற புதினத்துக்குக் காலச்சுவடும் உயிர்மையும் விழா எடுத்து பாராட்டி இருக்கின்றன. இவரது அட்லாண்டிஸ் நாவல் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.
கேள்வி: எம். ஜி. சுரேஷ் - திரையுலகில் பணிகள் குறித்து விரிவாக சொல்லுங்கள்.
பதில்: கலைஞர் மு.கருணாநிதியின் 'காவலுக்குக் கெட்டிக்காரன் " திரைப்படத்திலும், தென்பாண்டிச் சிங்கம் எனும் தொலைக்காட்சித் தொடரிலும் பணியாற்றியுள்ளார். இவர் கடமை கண்ணியம் கட்டுப்பாடு, காவலுக்குக் கெட்டிக்காரன், உன்னை ஒன்று கேட்பேன், கண்ணே கனியமுதே, என் தமிழ் மக்கள், அழகி, இயற்கை ஆகிய திரைப்படத்தில் உதவி இயக்குநராகப் பணியாற்றியுள்ளார்.